## Pravilnik o izdavanju, distribuciji, povlaćenju iz upotrebe i zamjeni administrativnih biljega Republike Hrvatske"

### NN 32/1992 (3.6.1992.), Pravilnik o izdavanju, distribuciji, povlaćenju iz upotrebe i zamjeni administrativnih biljega Republike Hrvatske"

# MINISTARSTVO FINANCIJA

Na temelju članka 19. i 21. Uredbe o administrativnim taksama ("Narodne
novine", br. 68/91, 2/92 i 14/92) ministar financija donosi

## PRAVILNIK

### o izdavanju, distribuciji, povlaćenju iz upotrebe i zamjeni administrativnih biljega Republike Hrvatske

Članak 1.

Ovim pravilnikom uređuje se izdavanje, tiskanje, puštanje u tečaj, distribucija,
povlaćenje iz upotrebe, zamjena i maloprodaja administrativnih biljega
Republike Hrvatske.

Članak 2.

Administrativni biljezi izdaju se u apoenima od 50, l00, 200, 500, 1000
i 2000 hrvatskih dinara. Dimenzije administrativnih biljega zajedno s bijelim
rubom jesu 24,14 x 37,70 mm. Administrativni biljezi izrađuju se na specijalnom
bijelom papiru s nevidljivom zaštitom u linijskom tisku.

Članak 3.

Administrativni biljezi izgledaju ovako: U srednjem dijelu administrativnog
biljega je grb Republike Hrvatske uokviren stiliziranom rozetom, a ispod
grba je oznaka vrijednosti administrativnog biljega i kratica za vrijednost.
U gornjem dijelu administrativnog biljega je većim slovima naziv "Republika
Hrvatska", lspod oznake vrijednosti administrativnog biljega je tekst
"administrativni biljeg".

Članak 4.

Administrativni biljezi tiskaju se u ovim bojama:

- biljeg od 50 HRD u sivoj boji.

- biljeg od 100 HRD u modroj boji,

- biljeg od 200 HRD u modroljubičastoj boji,

- biljeg od 500 HRD u zelenoj boji,

- biljeg od 1000 HRD u smeđoj boji,

- biljeg od 2000 HRD u crvenoljubičastoj boji.

Članak 5.

Administrativne biljege tiska, pušta u tečaj i distribuira Narodna banka
Hrvatske. Za pokriće troškova puštanja u tečaj i distribuciju administrativnih
biljega Narodnoj banci Hrvatske pripada naknada. Ministarstvo financija
Republike Hrvatske sklopit će ugovor s Narodnom bankom Hrvatske kojim će
se regulirati tiskanje, puštanje u tečaj i distribucija administrativnih
biljega i naknada iz stavka 2 ovog članka.

Članak 6.

Prodaja, zamjena i povlačenje iz upotrebe administrativnih biljega povjerava
se Službi društvenog knjigovodstva Hrvatske, o čemu će ona sklopiti ugovor
s Narodnom bankom Hrvatske u skladu s ugovorom iz članka 5. ovoga pravilnika.
Služba društvenog knjigovodstva Hrvatske može prodavati administrativne
biljege poduzećima i drugim pravnim osobama registriranim za prodaju taksenih
odnosno poreznih vrijednosnica te nadležnim organima općine, kojima za
obavljanje tih poslova pripada provizija u jedinstvenom iznosu od l0% nominalne
vrijednosti kupljenih administrativnih biljega.

Članak 7.

Prodavači administrativnih biljega na malo mogu administrativne biljege
tekuće emisije, koji se kod njih slučajno oštete zamijeniti na blagajnama
koje distribuiraju administrativne biljege. Neće se zamjenjivati administrativni
biljezi, koji su bili prilijepljeni na neki spis ili su tako oštećeni da
se ne može utvrditi jesu li bili upotrebljeni ili su slučajno oštećeni.

Članak 8.

Osobe koje iz bilo kojeg razloga ne upotrijebe administrativne biljege
koji su u tečaju, mogu ih zamijeniti za gotov novac samo na blagajnama,
koje distribuiraju administrativne biljege. Pri zamjeni iz stavka 1. ovoga
članka isplaćuje se vrijednost administrativnog biljega u gotovom novcu
nakon odbitka provizije koja pripada prodavaču na malo.

Članak 9.

Ovaj pravilnik stupa na snagu osmoga dana od dana objave u "Narodnim
novinama".

Klasa: 412-02/92-01/48

Urbroj: 513-07/92-1

Zagreb, 26. svibnja 1992.

Ministar financija

**mr. Jozo Martinović, v. r.**

Pravilnik, NN 32/1992-785